# Gedit kézikönyv

2007
GNOME dokumentációs projekt
2002.
2003.
2004.
Sun Microsystems
2000.
Eric Baudais
2007., 2008.
Kelemen Gábor (kelemeng@gnome.hu)
2007., 2008.
Őry Máté (orymate@gmail.com)
GNOME dokumentációs projekt
Joachim
Noreiko
GNOME dokumentációs projekt
GNOME
Hal
Canary
Elkészítette a gyorsbillentyűk táblázatát
Sun Java Desktop System dokumentációs csapat
Sun Microsystems

    gdocteam@sun.com

Eric
Baudais
GNOME dokumentációs projekt

     baudais@okstate.edu

Baris
Cicek információt nyújtott a gedit alkalmazás korábbi változatairól.
Köszönetnyilvánítások
Ajit
George a bővítményekről nyújtott információt.
Köszönetnyilvánítások
gedit 1.0
2000.

Eric Baudais baudais@okstate.edu

GNOME dokumentációs projekt

gedit kézikönyv 2.0
2002. március

Sun GNOME dokumentációs csapat

GNOME dokumentációs projekt

gedit kézikönyv 2.1
2002. június

Sun GNOME dokumentációs csapat

GNOME dokumentációs projekt

gedit kézikönyv 2.2
2002. augusztus

Sun GNOME dokumentációs csapat

GNOME dokumentációs projekt

gedit kézikönyv 2.3
2002. szeptember

Sun GNOME dokumentációs csapat

GNOME dokumentációs projekt

gedit kézikönyv 2.4
2003. január

Sun GNOME dokumentációs csapat

GNOME dokumentációs projekt

gedit kézikönyv 2.5
2003. március

Sun GNOME dokumentációs csapat

GNOME dokumentációs projekt

gedit kézikönyv 2.6
2003. szeptember

Sun GNOME dokumentációs csapat

GNOME dokumentációs projekt

gedit kézikönyv 2.7
2004. március

Sun GNOME dokumentációs csapat

GNOME dokumentációs projekt

gedit kézikönyv 2.8
2006. július

Sun Java Desktop System dokumentációs csapat

GNOME dokumentációs projekt

gedit kézikönyv 2.9
2006. július

GNOME dokumentációs csapat

GNOME dokumentációs projekt

Ez a kézikönyv a gedit 2.16-os verzióját írja le.

## Visszajelzés

A gedit alkalmazás vagy dokumentáció hibáiról bejelentést, illetve javaslatokat a GNOME visszajelzés oldal leírása alapján tehet.

A gedit egy szövegszerkesztő a GNOME asztali környezethez, amely alapvető és robusztus képességekkel rendelkezik, mint például a nyomtatás, helyesírás-ellenőrzés, keresés és csere, szintaxiskiemelés. További szolgáltatások érhetők el a bővítmények formájában.

## Bevezetés

A gedit lehetővé teszi szövegfájlok készítését és szerkesztését.

A gedit célja az egyszerűség és a könnyű használat. Hatékonyabb eszközöket a bővítmények nyújtanak, lehetővé téve szövegszerkesztési feladatok széles körének végrehajtását.

## Kezdeti lépések

### A gedit indítása

A következő módokon lehet elindítani a geditet:

Alkalmazások menü

  Válassza a Kellékek Szövegszerkesztő menüpontot.

Parancssor

  Adja ki a `gedit` parancsot.

Alapértelmezésben a fájlkezelőben megnyitott szövegfájlokat a gedit jeleníti meg.

### A gedit ablaka

A gedit elindításakor a következő ablak jelenik meg:

#### A gedit ablaka

A gedit főablaka.

A gedit ablak a következő elemekből áll:

Menüsor

  A menüsor menüi az összes parancsot tartalmazzák, amire szükség lehet a fájlok kezeléséhez a gedittel.

Eszköztár

  Az eszköztár a menüsorról elérhető parancsok egy részét tartalmazza.

Megjelenítő ablaktábla

  A megjelenítő ablaktábla a szerkesztett fájl szövegét tartalmazza.

Állapotsor

  Az állapotsor a pillanatnyi munkáról és környezeti információkról tájékoztat. A gedit állapotsora a következőket is tartalmazza:

  - Kurzorpozíció: a kurzor jelenlegi helye sor és oszlop szerint.

  - Szerkesztési mód: Ha az editor beszúrási módban van, a BESZÚR szöveg jelenik meg az állapotsoron. Ha felülírási módban van, akkor az ÁTÍR. A szerkesztési mód váltásához nyomja meg a billentyűzet Insert gombját.

Oldalsó ablaktábla

  Az oldalsó ablaktábla felsorolja a megnyitott dokumentumokat és további bővítményfüggő adatokat jelenít meg.

  Alapértelmezésben az oldalsó ablaktábla nem jelenik meg. Megjelenítése a Nézet Oldalsó ablaktábla menüponttal kapcsolható be vagy ki.

Alsó ablaktábla

  Az alsó ablaktáblát különböző programozási eszközök használják, például a Python konzol bővítmény a kimenetének megjelenítésére.

  Alapértelmezésben az alsó ablaktábla nem jelenik meg. Megjelenítése a Nézet Alsó ablaktábla menüponttal kapcsolható be vagy ki.

Ha a jobb gombbal kattint a gedit ablakra, megjelenik egy helyi menü. Ez a helyi menü a legfontosabb szövegszerkesztő-parancsokat tartalmazza.

Hasonlóan más GNOME alkalmazásokhoz a geditben is több módon lehet egy műveletet végrehajtani: a menüsorból, az eszköztárról vagy gyorsbillentyűkkel. Az összes alkalmazásra jellemző gyorsbillentyűket a Felhasználói kézikönyv sorolja fel.

### A gedit futtatása parancssorból

A geditet parancssorból is futtatható. Így egy vagy több fájlt is megnyithat. Több fájl megnyitásához gépelje be a következő parancsot, majd üssön Entert:

`gedit első_fájl.txt második_fájl.txt harmadik_fájl.txt`

Lehetőség van a fájlnév helyett URI használatára.

További, a gedit parancssori használatáról szóló információért tekintse meg a gedit unix kézikönyvoldalát, a gedit 1-et.

## Fájlok kezelése

### Új dokumentum létrehozása

Új dokumentum létrehozásához válassza a Fájl Új menüpontot. Az alkalmazás egy új üres dokumentumot fog megjeleníteni a gedit ablakban.

### Fájl megnyitása

Fájl megnyitásához válassza a Fájl Megnyitás… menüpontot a Fájl megnyitása… ablak megjelenítéséhez. Válassza ki a megnyitandó fájlt és kattintson a Megnyitás gombra. A fájl megjelenik a gedit ablakban.

Az alkalmazás megjegyzi az utolsó öt megnyitott fájl helyét és fájlnevét. Ezek menüpontokként jelennek meg a Fájl menüben. Az eszköztár Nemrég használt fájlok megnyitása gomb. ikonjára kattintva szintén megjelenik a nemrég használt fájlok listája.

A gedittel egyszerre több fájlt is meg lehet nyitni. Ekkor minden megnyitott fájl új lapra kerül. Erről további részleteket a tartalmaz.

### Fájl mentése

A következő módokon lehet fájlt menteni:

- Létező fájl mentéséhez válassza a Fájl Mentés menüpontot.

- Egy új fájl, vagy egy régi más néven való mentéséhez válassza a Fájl Mentés másként… menüpontot. Írja be a kívánt fájlnevet a Mentés másként… ablakban, majd kattintson a Mentés gombra.

- Az összes geditben megnyitott fájl mentéséhez válassza a Dokumentumok Összes mentése menüpontot.

Az összes geditben megnyitott fájl bezárásához válassza a Dokumentumok Összes bezárása menüpontot.

### Fájl megnyitása URI alapján

Fájl megnyitásához egységes erőforrás-azonosító (URI) használatával, tegye a következőket:

1. Válassza a Fájl Hely megnyitása… menüpontot a Hely megnyitása ablak megjelenítéséhez.

2. Írja be a megnyitni kívánt fájl URI címét.

3. Válassza ki a megfelelő karakterkódolást a Karakterkódolás legördülő listából.

4. Kattintson a Megnyitás gombra.

Az érvényes URI típusok a `http:`, az `ftp:`, a `file:` és minden más, a `gnome-vfs` által támogatott elérési mód.

Bizonyos típusú URI címekről megnyitott fájlok csak olvasható módban használhatók, a változtatásokat csak más helyre lehet menteni. A HTTP-n keresztül megnyitott fájlok csak olvashatóak. Az FTP-vel megnyitottak azért nem módosíthatók, mert egyes FTP kiszolgálók hibásan kezelik a távoli fájlok mentését.

Az FTP kiszolgálókra való mentés a Konfigurációszerkesztővel kapcsolható be. A /apps/gedit-2/preferences/editor/save/writable_vfs_schemes kulcsot kell beállítani, de ez hibákat okozhat.

### Lapok kezelése

Ha több fájl van megnyitva, akkor a gedit minden dokumentumot külön lapon jelenít meg a megjelenítő ablaktáblán. Másik dokumentumra váltáshoz kattintson a hozzá tartozó fülre.

A dokumentumok gedit ablakok közti mozgatása az adott fájlhoz tartozó fül másik ablakba húzásával lehetséges.

Dokumentum új gedit ablakba való mozgatásához húzza a fület az Asztalra vagy válassza a Dokumentumok Áthelyezés új ablakba menüpontot.

## Szöveg kezelése

### Szöveg szerkesztése

A következő módokon szerkesztheti szövegfájlok tartalmát:

- Gépelje be az új szöveget. A villogó beszúró kurzor jelöli az újonnan begépelt szövegek helyét. Ennek megváltoztatása a nyílbillentyűkkel vagy egérkattintással lehetséges.

- A kijelölt szöveg vágólapra másolása a Szerkesztés Másolás menüpont kiválasztásával lehetséges.

- A kijelölt szöveg törlése és vágólapra helyezése a Szerkesztés Kivágás menüpont kiválasztásával lehetséges.

- A kijelölt szöveg végleges törlése a Szerkesztés Törlés menüpont kiválasztásával lehetséges.

- A vágólap tartalmának beszúrása a jelenlegi kurzorpozícióban a Szerkesztés Beillesztés menüpont kiválasztásával lehetséges. Ehhez előzőleg kivágással vagy másolással szöveget kell a vágólapra helyezni a geditben vagy más alkalmazásban.

- Egy szövegfájl teljes tartalmának kijelöléséhez válassza a Szerkesztés Mindent kijelöl menüpontot.

### Változtatások visszavonása, változtatások visszavonásának megszüntetése

Egy változtatás visszavonásához válassza a Szerkesztés Visszavonás menüpontot. Ha mégis meg szeretné tartani a változtatást, kattintson a Szerkesztés Újra menüpontra.

## Keresés és csere

A geditben két különböző módja van a szövegrészek keresésnek. Használhatja a Keresés ablakot egy adott szövegtöredék megkereséséhez, vagy kiemelheti a megfelelő szöveget gépelés közben a Gyorskeresés használatával.

### Szöveg keresése

Karakterlánc kereséséhez egy szövegfájlban, tegye a következőket:

1. Válassza a Keresés Keresés… menüpontot, ami megjeleníti a Keresés… ablakot.

2. Gépelje be a keresett karakterláncot a Keresés erre mezőbe. Lehetséges speciális karakterek, például újsor vagy tabulátor beszúrása is. További információkért tekintse meg a részt.

3. Kattintson a Keresés gombra. A beírt szöveg aktuális kurzorhely utáni első előfordulását a gedit kijelöli, a többi találatot pedig kiemeli.

4. A következő előfordulás megkereséséhez kattintson újra a Keresés gombra, vagy válassza a Keresés Következő találat menüpontot. Az előző találatot a Keresés Előző találat menüpont kiválasztásával érheti el.

A Keresés ablak bezárása után a Keresés Következő találat és Keresés Előző találat menüpontok segítségével továbbra is kiválaszthatja a szöveg további előfordulásait.

A szövegben a kiemelések megszüntetése a Keresés Kiemelés törlése menüpont kiválasztásával érhető el.

### Gyorskeresés

A gyorskeresés gépelés közben, betűről betűre emeli ki a dokumentumban az egyező szövegtöredékeket. (Hasonlóan bizonyos webböngészők keresés funkciójához.)

Gyorskeresést a Keresés Gyorskeresés menüpont kiválasztásával indíthat. A keresődoboz a megjelenítő ablaktábla felső részén jelenik meg.

Kezdjen el gépelni; az egyező szövegtöredékek a dokumentumban kiemelésre kerülnek. A kurzor helye utáni első előfordulás ki is lesz jelölve.

A kijelölés mozgatásához a találatok közt a gyorskeresődoboz nyitva tartása mellett használja a Ctrl G (előre) és Ctrl Shift G (vissza) billentyűkombinációkat.

A nyílbillentyűk és az egér görgetőkereke is alkalmas a kijelölés mozgatására a találatok között.

### Szöveg cseréje

Egy karakterlánc kereséshez a szövegben és annak egy másik karakterlánccal való helyettesítéséhez tegye a következőket:

1. Válassza ki a Keresés Csere… menüpontot, ami megnyitja a Csere… ablakot.

2. Írja be a keresett karakterláncot a Keresés erre mezőbe. Speciális karaktereket, például újsort vagy tabulátort is használhat. További információkért tekintse meg a részt.

3. A Csere erre mezőbe írja be azt a karakterláncot, amire a találatokat cserélni kívánja.

A karakterlánc minden előfordulásának megvizsgálásához kattintson a Keresés gombra. Ha a gedit előfordulást talál, kijelöli azt. Ilyenkor a Csere gombra kattintva az alkalmazás a kijelölt előfordulást lecseréli. A következő előfordulásra lépéshez kattintson ismét a Keresés gombra.

A dokumentumban lévő összes előfordulás cseréléséhez kattintson a Mindet cseréli gombra.

### Keresés és csere beállításai

A Keresés és a Csere ablak is támogatja a következő beállításokat:

- A Kis- és nagybetű lehetőség kijelölésével a keresés különbözőnek tekinti a kis- és nagybetűket. Például a Kis- és nagybetű beállítás kiválasztásával a „SZÖVEG” keresőszóval nem fogja megtalálni a dokumentumban lévő „szöveg” szót.

- A Csak teljes szóra lehetőség kijelölésével az alkalmazás csak egész szavas egyezéseket tekinti találatnak. Például a Csak teljes szóra beállítással az „egér” szóra kiadott keresés nem tekinti találatnak a „szövegértés” szót.

- A Keresés visszafelé lehetőség kijelölésével a keresés visszafelé, a dokumentum eleje felé történik.

- A Körbe lehetőség kijelölésével a keresés a dokumentum egyik végének elérése után a másik végéről folytatódik.

### Speciális karakterek

A következő escape sorozatokkal speciális karaktereket kereshet, illetve azokat cserélheti:

`\n`

  Újsor karaktert jelöl.

`\t`

  Tabulátor karaktert jelöl.

`\r`

  Kocsivissza karaktert jelöl.

`\\`

  A fordított törtvonal karaktert is escape-elni kell, ha ezt akarja keresni. Ha például a „`\n`” literált keresi, akkor a Keresés erre mezőbe a „\\n” karakterláncot kell írnia. Ha fordított törtvonalak sorozatát keresi, akkor meg kell dupláznia azok számát.

### Kurzor adott sorba mozgatása

A kurzor a jelenlegi fájl egy bizonyos számú sorába való mozgatásához válassza a Keresés Ugrás sorra menüpontot. A keresett sor számának beírására szolgáló mező a megjelenítő ablaktábla tetején jelenik meg.

Kezdje el írni a keresett sor számát, és a kurzor a megadott sorra ugrik.

A mező eltüntetéséhez és a kurzor megadott sorba való mozgatásához nyomja meg az Enter billentyűt.

## Nyomtatás

### Oldalbeállítások

Az oldalbeállítások megváltoztatásához válassza a Fájl Oldalbeállítás… menüpontot, ami megjeleníti az Oldalbeállítás ablakot.

Az Oldalbeállítás ablak lehetővé teszi a következő nyomtatási beállítások megadását:

#### Általános lap

Szintaxiskiemelés nyomtatása

  Ezt a lehetőséget kijelölve az alkalmazás kinyomtatja a szintaxiskiemelést. További információért a szintaxiskiemelésről tekintse meg a részt.

Oldal fejlécének nyomtatása

  Ezt a lehetőséget kijelölve minden oldal tetején nyomtatásra kerül egy fejléc. A fejlécet nem lehet finomhangolni.

Sorszámozás

  A Sorszámok nyomtatása lehetőség kiválasztásával a dokumentum minden sorának elején szerepelni fog a száma.

  Használja a Sorszám ... soronként léptetőmezőt a sorszámnyomtatás gyakoriságának meghatározására, például 5, 10, stb. soronként legyen sorszám.

Szöveg tördelése

  A Sortörés engedélyezése lehetőséget kiválasztva a hosszú sorok nyomtatáskor karakterszinten kerülnek tördelésre. Az alkalmazás a tördelt sorokat egy sornak számolja a sorszámok nyomtatásánál.

  A Ne törje a szavakat két sorba lehetőség kiválasztásával nyomtatáskor a tördelés csak szóhatárokon fog megtörténni.

#### Betűkészletek

Törzs

  Kattintson erre a gombra a szövegtörzs nyomtatásához használt betűkészlet módosításához.

Sorszámok

  Kattintson erre a gombra a sorszámok nyomtatásához használt betűkészlet módosításához.

Élőfej és élőláb

  Kattintson erre a gombra az élőfej és élőláb nyomtatásához használt betűkészlet módosításához.

A gedit nyomtatáshoz használt betűkészleteinek alapértelmezettre állításához kattintson az Alapértelmezett betűkészletek visszaállítása gombra.

### Dokumentum nyomtatása

A gedit segítségével a következő nyomtatási műveleteket hajthatja végre:

- Dokumentum nyomtatása nyomtatóra.

- A nyomtatási parancs kimenetének fájlba nyomtatása.

Ha fájlba nyomtat, a gedit a nyomtatási parancs kimenetét egy nyomtatási fájlba küldi. A legáltalánosabb nyomtatási fájlformátumok a PostScript és a PDF.

A nyomtatás előnézetének megtekintéséhez válassza a Fájl Nyomtatási kép menüpontot.

A jelenlegi fájl nyomtatóra vagy fájlba való nyomtatásához válassza a Fájl Nyomtatás… menüpontot, ami megjeleníti a Nyomtatás ablakot.

A Nyomtatás ablak a következő beállítások megadását teszi lehetővé:

#### Feladat lap

Nyomtatási tartomány

  A a nyomtatandó oldalak számának meghatározásához válassza ki a következő lehetőségek egyikét:

  - Mindent

    Válassza ezt a lehetőséget a fájl minden oldalának kinyomtatásához.

  - Sorok

    Válassza ezt a lehetőséget csak a megadott sorok nyomtatásához. Az Ettől és Eddig léptetőmezőkkel adja meg a kívánt sortartományt.

  - Kijelölés

    Válassza ezt a lehetőséget, ha csak a kijelölt szövegrészt kívánja kinyomtatni. Ez a lehetőség csak akkor érhető el, ha kijelölt egy szövegrészt.

Példányok

  Használja a Példányok száma léptetőmezőt a nyomtatandó példányszám meghatározásához.

  Amennyiben több példányt nyomtat, a Szétválogatás lehetőség használatával különválogattathatja a kész példányokat.

#### Nyomtató lap

Nyomtató

  Válassza ki a legördülő menüből a fájl nyomtatásához használandó nyomtatót.

Beállítások

  Használja ezt a legördülő listát a nyomtató beállításainak módosításához.

  A nyomtató beállításainak módosításához kattintson a Beállítás gombra. Például be lehet állítani a kétoldalas vagy késleltetett nyomtatást, ha a nyomtató támogatja ezeket a funkciókat.

Hely

  Használja ezt a legördülő listát a következő nyomtatási célok egyikének kiválasztására:

  CUPS

    Fájl nyomtatása egy CUPS nyomtatóval.

    Ha a kiválasztott nyomtató egy CUPS nyomtató, a CUPS lesz az egyetlen megjelenített elem a legördülő listában.

  lpr

    Fájl nyomtatása egy nyomtatóval.

  Fájl

    Fájl nyomtatása PostScript fájlba.

    Kattintson a Mentés másként gombra a létrehozandó PostScript fájl helyének megadásához.

  Egyéb

    Egy megadott parancs használata a fájl nyomtatására.

    Írja be a szövegmezőbe a nyomtatási parancsot a szükséges kapcsolókkal.

Állapot

  Ez a funkció nem támogatott ebben a gedit verzióban.

Típus

  Ez a funkció nem támogatott ebben a gedit verzióban.

Megjegyzés

  Ez a funkció nem támogatott ebben a gedit verzióban.

#### Papír lap

Papírméret

  Ezzel a legördülő listával kiválaszthatja a fájl nyomtatásához használandó papír méretét.

Szélesség

  Ezzel a léptetőmezővel kiválaszthatja a használt papír szélességét. A szomszédos legördülő listából kiválasztható a mértékegység.

Magasság

  Ezzel a léptetőmezővel kiválaszthatja a papír magasságát.

Adagoló tájolása

  Ezzel a legördülő listával kiválaszthatja a papírlap tájolását a nyomtatóban.

Oldal tájolása

  Ezzel a legördülő listával kiválaszthatja a nyomtatás tájolását.

Elrendezés

  Ezzel a legördülő listával kiválaszthatja az oldalelrendezést. Az Előnézet ablaktáblán a kiválasztott elrendezés előnézete látható.

Papírtálca

  Ezzel a legördülő listával kiválaszthatja a papírtálcát.

## Programozási szolgáltatások

A gedit több programozást segítő szolgáltatása bővítmény formájában érhető el. Például az elemlista bővítmény egyes leírónyelvek gyakran használt elemeit sorolja fel. További részletekért tekintse meg a részt.

### Szintaxiskiemelés

A szintaxiskiemelés a szöveg eltérő jellegű részeinek színekkel való elkülönítésével könnyebbé teszi a forráskódok olvasását.

A gedit kiválasztja a megfelelő szintaxiskiemelési módot a dokumentum típusa alapján, de ez felülbírálható a Nézet Kiemelési üzemmód menüpont alatt:

Normál

  A szintaxiskiemelés kikapcsolása.

Források

  Bekapcsolja a szintaxiskiemelést a forráskód szerkesztéséhez. A Források almenüben kiválasztható a forráskód típusa.

Jelölés

  Bekapcsolja a szintaxiskiemelést leírónyelvekhez. A Leírás almenüben kiválasztható a jelölőnyelv.

Parancsfájlok

  Bekapcsolja a szintaxiskiemelést a parancsfájlok szerkesztéséhez. A Parancsfájlok almenüben kiválasztható a parancsfájlkód típusa.

Egyéb

  Bekapcsolja a szintaxiskiemelést egyéb jellegű fájlok szerkesztéséhez. Az Egyéb almenüben kiválasztható a kód típusa.

### Parancs kimenetének fájlba irányítása

Egy parancs kimenetét átirányítás használatával átadhatja a geditnek. Például az `ls` parancs kimenetét az `ls | gedit` parancs begépelésével és az Enter megnyomásával lehet egy új szövegfájlba küldeni.

Az `ls` parancs kimenete egy új szövegfájlban jelenik meg a gedit ablakában.

A Külső eszközök bővítmény használatával is fájlba irányítható a parancsok kimenete.

## Gyorsbillentyűk

A gyorsbillentyűk segítségével a gyakori feladatok az egér és menük használatánál gyorsabban végezhetők el. A következő táblázatok felsorolják a gedit összes gyorsbillentyűjét.

További információért a gyorsbillentyűkről tekintse meg az Asztali környezet felhasználói kézikönyvét.

Lapok

Gyorsbillentyűk a lapok kezeléséhez:

Gyorsbillentyű | Parancs
--- | ---
Ctrl + Alt + PageUp | A balra lévő lapra vált.
Ctrl + Alt + PageDown | A jobbra lévő lapra vált.
Ctrl + W | Bezárja a lapot.
Ctrl + Shift + L | Elmenti az összes lapot.
Ctrl + Shift + W | Bezárja az összes lapot.
Alt + szám | A szám-adik lapra vált.

Fájlok

Gyorsbillentyűk fájlok kezeléséhez:

Gyorsbillentyű | Parancs
--- | ---
Ctrl + N | Új dokumentum létrehozása.
Ctrl + O | Dokumentum megnyitása.
Ctrl + L | Hely megnyitása.
Ctrl + S | A jelenlegi dokumentum lemezre mentése.
Ctrl + Shift + S | A jelenlegi dokumentum mentése más fájlnéven.
Ctrl + P | A jelenlegi dokumentum nyomtatása.
Ctrl + Shift + P | A jelenlegi dokumentum nyomtatási előnézete.
Ctrl + W | A jelenlegi dokumentum bezárása.
Ctrl + Q | Kilépés a geditből.

Szerkesztés

Gyorsbillentyűk a dokumentumok szerkesztéséhez:

Gyorsbillentyű | Parancs
--- | ---
Ctrl + Z | Utolsó művelet visszavonása.
Ctrl + Shift + Z | Az előzőleg visszavont művelet ismételt végrehajtása.
Ctrl + X | A kijelölt szöveg kivágása és vágólapra helyezése.
Ctrl + C | A kijelölt szöveg másolása a vágólapra.
Ctrl + V | A vágólap tartalmának beillesztése.
Ctrl + A | A dokumentum tartalmának kijelölése.
Ctrl + D | A jelenlegi sor törlése.

Ablaktáblák

Ablaktáblákat elrejtő és megjelenítő gyorsbillentyűk:

Gyorsbillentyű | Parancs
--- | ---
F9 | Oldalsó ablaktábla megjelenítése/elrejtése.
Ctrl + F9 | Alsó ablaktábla megjelenítése/elrejtése.

Keresés

Gyorsbillentyűk a kereséshez:

Gyorsbillentyű | Parancs
--- | ---
Ctrl + F | Karakterlánc keresése.
Ctrl + G | A karakterlánc következő előfordulására ugrás.
Ctrl + Shift + G | A karakterlánc előző előfordulására ugrás.
Ctrl + K | Gyorskeresés.
Ctrl + H | Keresés és csere.
Ctrl + Shift + K | Kiemelés törlése.
Ctrl + I | Ugrás sorra.

Eszközök

Gyorsbillentyűk az eszközökhöz:

Gyorsbillentyű | Parancs
--- | ---
Shift + F7 | Helyesírás ellenőrzése (bővítménnyel).
Alt + F12 | Sorvégi szóközök törlése (bővítménnyel).
Ctrl + T | Behúzás (bővítménnyel).
Ctrl + Shift + T | Behúzás csökkentése (bővítménnyel).
F8 | A „make” futtatása a jelenlegi könyvtárban (bővítménnyel).
Ctrl + Shift + D | Könyvtár listázása (bővítménnyel).

Súgó

Súgó gyorsbillentyűi:

Gyorsbillentyű | Parancs
--- | ---
F1 | A gedit felhasználói kézikönyvének megnyitása.

## Beállítások

A gedit beállításához válassza a Szerkesztés Beállítások menüpontot. A Beállítások ablak a következő kategóriákból áll:

### Nézet beállításai

Szöveg tördelése

  Válassza ki a Sortörés engedélyezése lehetőséget a hosszú sorok bekezdésekbe tördeléséhez a szövegablak szélein való túlfutás helyett. Így elkerülhető a vízszintes görgetés.

  Válassza ki a Ne törje a szavakat két sorba lehetőséget a töréspontok szóhatárokra helyezéséhez. Ez könnyebbé teszi az olvasást.

Sorszámozás

  Válassza ki a Sorok számának megjelenítése lehetőséget a sorok számainak megjelenítéséhez a gedit ablak bal oldalán.

Jelenlegi sor

  A Jelenlegi sor kiemelése lehetőség kiválasztásával az alkalmazás mindig kiemeli azt a sort, amelyikben a kurzor van.

Jobb margó

  Válassza ki a Jobb margó megjelenítése lehetőséget a jobb margót jelző függőleges vonal megjelenítéséhez.

  A Jobb oldali margó ennél az oszlopnál léptetőmező segítségével beállítható a vonal helye.

Zárójel párjának kijelölése

  Válassza a A zárójel párjának kijelölése lehetőséget, hogy az alkalmazás kiemelje annak a zárójelnek a párját, amelyik előtt a kurzor áll.

### Szerkesztő beállításai

Lapok

  A Tabulátorok szélessége léptetőmezőben meghatározható a tabulátorok (Tab billentyű) helyén a gedit által kihagyott hely szélességét.

  A Szóközök beillesztése tabulátorok helyett mező kiválasztásával megadható, hogy a gedit szóközöket használjon a tabulátor karakterek helyett a Tab leütésekor.

Automatikus behúzás

  Az Automatikus behúzás engedélyezése lehetőség kiválasztásakor az új sor mindig az azt megelőző sor behúzási szintjén fog kezdődni.

Fájlmentés

  A Biztonsági másolatok létrehozása mentés előtt lehetőség kiválasztásával az alkalmazás mentéskor egy biztonsági másolatot készít a fájlokról. A biztonsági másolat neve ~ jellel végződik.

  Válassza ki a Fájlok automatikus mentése ... percenként lehetőséget az aktuális fájl rendszeres mentéséhez. A léptetőmezőben adhatja meg a fájl mentésének gyakoriságát.

### Betűk és színek beállításai

Betűkészlet

  Válassza ki a Rendszer rögzített szélességű betűkészletének használata lehetőséget az alapértelmezett betűkészlet használatához a gedit megjelenítő ablaktáblában.

  A Szerkesztő betűkészlete mező megjeleníti a gedit által a szöveg megjelenítésére használt betűkészletet. Kattintson a gombra a betűtípus, -stílus és -méret beállításához.

Színséma

  A színsémák listájából választhat színsémát. Alapértelmezésben a következő színsémák vannak telepítve:

  Klasszikus

    Klasszikus színséma a gvim alapján.

  Kobalt

    Kék alapú színséma.

  Kate

    A Kate szövegszerkesztőben használt színséma.

  Oblivion

    A Tango színpalettát használó sötét színséma.

  Tangó

    A Tango színpalettát használó színséma.

  Új színsémát a Hozzáadás… gomb megnyomásával és egy színsémafájl kiválasztásával telepíthet.

  A kiválasztott színsémát az Eltávolítás gomb megnyomásával távolíthatja el.

### Bővítmények beállításai

A bővítmények további szolgáltatásokat adnak a gedithez. A bővítményekről és a beépített bővítményekről szóló további információkért tekintse meg a részt.

#### Bővítmény engedélyezése

Egy gedit bővítmény engedélyezéséhez tegye a következőket:

1. Válassza a Szerkesztés Beállítások menüpontot.

2. Válassza ki a Bővítmények fület.

3. Jelölje be az engedélyezendő bővítmény neve melletti jelölőnégyzetet.

4. Kattintson a Bezárás gombra a Beállítások ablak bezárásához.

#### Bővítmény tiltása

A bővítmények a geditből való kilépés után is engedélyezve maradnak.

Egy gedit bővítmény tiltásához tegye a következőket:

1. Válassza a Szerkesztés Beállítások menüpontot.

2. Válassza ki a Bővítmények fület.

3. Szüntesse meg a tiltandó bővítmény neve melletti jelölőnégyzet kijelölését.

4. Kattintson a Bezárás gombra a Beállítások ablak bezárásához.

## Bővítmények

### Bővítmények használata

A bővítmények engedélyezésével a gedit szolgáltatásai kiegészíthetőek továbbiakkal. A bővítmény egy olyan járulékos program, amelyik bővíti egy alkalmazás funkcionalitását. A bővítmények új gedit menüpontokat hoznak létre az új szolgáltatásokhoz.

Néhány bővítményt alapértelmezetten tartalmaz a gedit, de továbbiakat is telepíthet. Harmadik fél által készített bővítmények tölthetőek le a gedit weboldaláról.

A bővítmények engedélyezéséről és tiltásáról, illetve állapotuk megtekintéséről a Bővítmények beállításai oldalon olvashat.

A következő bővítmények érkeznek alapértelmezésben a gedittel:

- A Kis- és nagybetű módosítása lehetővé teszi kijelölt szövegrész kisbetűssé vagy nagybetűssé alakítását.

- A Statisztika a dokumentumról kijelzi a dokumentum sorainak, szavainak és karaktereinek számát.

- A Külső eszközök lehetővé teszik külső parancsok végrehajtását a geditből.

- A Fájlböngésző ablaktábla lehetővé teszi fájlok és mappák böngészését az oldalsávban.

- A Sorok behúzása a behúzás növelését és csökkentését teszi lehetővé a kijelölt sorokban.

- A Dátum és idő beszúrása a jelenlegi dátumot és időt szúrja be a dokumentumba.

- A Módsorok lehetővé teszi az egyedi dokumentumok szerkesztési beállításainak kezelését. Emacs, Kate és Vim stílusú módsorokat támogat.

- A Python konzol lehetővé teszi python programozási nyelven írt parancsok végrehajtását.

- A Töredékek lehetővé teszi gyakran használt szövegdarabok tárolását, és azok egyszerű és gyors beillesztését a dokumentumba.

- A Rendezés a dokumentum kijelölt sorait betűrendbe rendezi.

- A Helyesírás-ellenőrző javítja a kijelölt szövegrész helyesírását, és automatikusan jelöli a hibákat a dokumentumban.

- Az Elemlista lehetővé teszi gyakran használt HTML és más nyelvi elemek beszúrását az oldalsó ablaktáblán megjelenő felsorolásból.

A bővítménykészítésről további angol nyelvű információt a gedit weblapon találhat.

### Kis- és nagybetű bővítmény

A Kis- és nagybetű módosítása bővítmény a kis- és nagybetűk közti váltást segíti.

A következő menüpontok jelennek meg a Szerkesztés menüben, ha a Kis- és nagybetű módosítása bővítmény engedélyezve van:

Menüpont | Művelet | Példa
--- | --- | ---
Szerkesztés Kis- és nagybetű módosítása Mind nagybetűs | Minden karakter nagybetűssé alakítása. | `Ez a szöveg` átalakul `EZ A SZÖVEG`-gé
Szerkesztés Kis- és nagybetű módosítása Mind kisbetűs | Minden karakter kisbetűssé alakítása. | `Ez A Szöveg` átalakul `ez a szöveg`-gé
Szerkesztés Kis- és nagybetű módosítása Kis- és nagybetű invertálása | Minden kisbetű nagybetűre cserélése, és minden nagybetű kisbetűre cserélése. | `Ez A Szöveg` átalakul `eZ a sZÖVEG`-gé
Szerkesztés Kis- és nagybetű módosítása Szókezdő | Minden szó első karakterének nagybetűre cserélése. | `ez a szöveg` átalakul `Ez A Szöveg`-gé

### Statisztika a dokumentumról bővítmény

A Statisztika a dokumentumról bővítmény megszámolja a sorok számát, a karakterekét szóközökkel együtt, szóközök nélkül, és a szöveg méretét byte-okban. A bővítmény az eredményt a Statisztika a dokumentumról ablakban. A megjelenítéséhez tegye a következőket:

1. Válassza az Eszközök Statisztika a dokumentumról menüpontot, ami megjeleníti a Statisztika a dokumentumról ablakot. A Statisztika a dokumentumról ablak a következő információkat jeleníti meg a fájlról:

   - Sorok száma az aktuális dokumentumban.

   - Szavak száma az aktuális dokumentumban.

   - Karakterek száma a dokumentumban, beleértve a szóközöket is.

   - Karakterek száma a dokumentumban, a szóközök nélkül.

   - A dokumentum mérete bájtban mérve.

2. A dokumentum szerkesztése folytatható a geditben, amíg a Statisztika a dokumentumról ablak nyitva van, de az adatokat frissíteni kell a Statisztika a dokumentumról ablak Frissítés gombjára való kattintással.

### Külső eszközök bővítmény

A Külső eszközök bővítmény lehetővé teszi külső parancsok futtatását a geditből. Lehetőség van egy szövegrész egy parancs bemenetére küldésére, majd az így kiadott parancs kimenetére való cseréjére (például sed). Lehetséges előre megadott parancsok futtatása is (például make).

A Külső eszközök kezelése eszközzel lehet parancsokat létrehozni és szerkeszteni. Egy külső parancs futtatásához válassza ki azt az Eszközök menüből.

#### Beépített parancsok

A következő parancsok érkeznek a Külső eszközök bővítménnyel:

Összeállítás

  Futtatja a make parancsot a jelenlegi könyvtárban.

Könyvtárlista

  Felsorolja a dokumentum könyvtárának tartalmát egy új dokumentumba.

Környezeti változók

  Az alsó ablaktáblában kijelzi a környezeti változók értékét.

Grep

  Rákeres egy kifejezésre mintaillesztés használatával a jelenlegi dokumentum sorai közt, és a találatokat az alsó ablaktáblán jeleníti meg.

Befejező szóközök eltávolítása

  Eltávolítja a sorok végén lévő szóközöket.

#### Parancs létrehozása

Egy külső parancs létrehozásához válassza az Eszközök Külső eszközök menüpontot.

A Külső eszközök kezelése ablakon kattintson az Új gombra. A következő részleteket lehet megadni az új parancshoz:

Leírás

  A leírás az állapotsoron jelenik meg, amikor a menüből a parancs kiválasztásra kerül.

Gyorsbillentyű

  Megadhat egy gyorsbillentyűt, amire a parancs lefut.

Parancsok

  A futtatandó parancsok. Néhány gedit környezeti változó is használható. Lásd .

Bemenet

  A parancsnak (stdin formájában) adandó bemenet: az egész szöveg, a kijelölés, az aktuális sor vagy szó.

Kimenet

  Mi történjen a parancs kimenetével: az alsó ablaktáblán jelenjen meg, egy új dokumentumba kerüljön, vagy a jelenlegi dokumentumban cserélje le az egész szöveget, a kijelölést, vagy kerüljön az elejére vagy a végére.

Alkalmazhatóság

  Meghatározza, hogy milyen típusú dokumentumokon hajtható végre a parancs. Például csak a mentetteken vagy mentetleneken, a helyieken vagy éppen a távoliakon.

#### Eszközök szerkesztése és eltávolítása

Egy eszköz szerkesztéséhez válassza ki a listából és módosítsa a beállításait.

Egy eszköz átnevezéséhez kattintson újra a nevére a listában.

Egy beépített eszközön végzett módosításokon végzett módosítások visszavonásához kattintson a Visszaállítás gombra.

Egy eszköz eltávolításához válassza ki a listából és kattintson az Eltávolítás gombra. A beépített eszközöket nem lehet törölni.

#### Változók

A következő változókat használhatja a Parancsok mezőben:

- GEDIT_CURRENT_DOCUMENT_URI

- GEDIT_CURRENT_DOCUMENT_NAME

- GEDIT_CURRENT_DOCUMENT_SCHEME

- GEDIT_CURRENT_DOCUMENT_PATH

- GEDIT_CURRENT_DOCUMENT_DIR

- GEDIT_DOCUMENTS_URI

- GEDIT_DOCUMENTS_PATH

### Fájlböngésző bővítmény

A Fájlböngésző bővítmény fájlokat és mappákat jelenít meg az oldalsó ablaktáblában, megkönnyítve a fájlok megnyitását.

A fájlböngésző megtekintéséhez válassza a Nézet Oldalsó ablaktábla menüpontot, majd az ablaktábla alján a fájlböngészőt ábrázoló fülre.

#### Fájlok böngészése

A fájlböngésző oldal alapértelmezésben a fájlböngésző könyvjelzőit jeleníti meg. Valamelyikük böngészéséhez kattintson rá duplán.

Egy szülőmappa kiválasztásához válassza ki a legördülő listából, vagy kattintson a fájlböngésző eszközsorán a fölfelé mutató nyílra.

Az aktuális dokumentumot tartalmazó könyvtárra való navigáláshoz kattintson jobb gombbal a fájllistára, majd válassza az A gyökér beállítása az aktív dokumentumra elemet.

#### Fájl megnyitása

Egy fájl geditben való megnyitásához kattintson rá duplán a fájllistában.

#### Fájlok és mappák létrehozása

Egy új, üres szövegfájl jelenleg a fájlböngészőben megjelenített mappában történő létrehozásához kattintson jobb egérgombbal a fájllistára és válassza az Új fájl elemet.

Egy új mappa jelenleg a fájlböngészőben megjelenített mappában történő létrehozásához kattintson jobb egérgombbal a fájllistára és válassza az Új mappa elemet.

### Sorok behúzása bővítmény

A Sorok behúzása bővítmény a sorkezdeteken megjelenő behúzást növeli vagy csökkenti.

A behúzás növeléséhez vagy csökkentéséhez tegye a következőket:

1. Jelölje ki a behúzandó sorokat. Egy sor behúzásához egyszerűen legyen a kurzor abban a sorban.

2. - A behúzás növeléséhez válassza a Szerkesztés Behúzás menüpontot.

   - A behúzás mértékének csökkentéséhez válassza a Szerkesztés Behúzás csökkentése menüpontot.

A behúzáshoz használt szóközök száma, illetve a tabulátor karakter használata a Tabulátorok beállításától függ, ami a Beállítások ablak Szerkesztő lapján található. Lásd .

### Dátum és idő beszúrása bővítmény

A Dátum és idő beszúrása bővítmény a jelenlegi dátumot és időt szúrja be a dokumentumba. A Dátum és idő beszúrása bővítmény használatához tegye a következőket:

1. Válassza a Szerkesztés Dátum és idő beszúrása menüpontot.

   Ha nem állította be, hogy a Dátum és idő beszúrása bővítmény kérdés nélkül egy bizonyos dátum- és időformátumot használjon, a gedit egy Dátum és idő beszúrása című ablakot jelenít meg. Válassza ki a kívánt formátumot a felsorolásból. Kattintson a Beszúrás gombra a Dátum és idő beszúrása ablak bezárásához. A gedit beszúrja a az aktuális dátumot és időt a kurzorhoz.

   Ha úgy állította be a geditet, hogy használjon egy bizonyos dátum- és időformátumot, a Dátum és idő beszúrása ablak nem jelenik meg, hanem a beállított formában került a dátum és idő a beszúrásra a kurzorhoz.

#### A Dátum és idő beszúrása bővítmény beállítása

A Dátum és idő beszúrása bővítmény beállításához tegye a következőket:

1. Válassza a Szerkesztés Beállítások menüpontot.

2. Válassza ki a Bővítmények fület.

3. Válassza ki a Dátum és idő beszúrása bővítményt.

4. Kattintson a Bővítmény beállítása gombra a Dátum/idő bővítmény beállítása ablak megjelenítéséhez.

5. Válasszon a következő lehetőségekből:

   - A dátum és idő formátumának minden egyes beszúrás előtt való megkérdezéséhez válassza a Formátum bekérése lehetőséget.

   - A dátum és idő formátumának egy gedit által javasolt formátumra rögzítéséhez válassza az A kiválasztott formátum használata lehetőséget, majd válassza ki a kívánt formátumot a listából. Ha ezt a lehetőséget választja, a gedit nem fogja megkérdezni a Szerkesztés Dátum és idő beszúrása menüpont kiválasztásakor a beszúrandó formátumot.

   - Egy egyedi dátum- és időformátum rögzítéséhez válassza az Egyéni formátum használata lehetőséget, majd írja be a kívánt formátumot a szövegmezőbe. Ennek módjáról a strftime oldalon olvashat. Ha ezt a lehetőséget választja, a gedit nem fogja megkérdezni a Szerkesztés Dátum és idő beszúrása menüpont kiválasztásakor a beszúrandó formátumot.

6. Kattintson az OK gombra a Dátum/idő bővítmény beállítása ablak bezárásához.

7. A Beállítások ablak bezárásához kattintson a Bezárás gombra.

### Módsorok bővítmény

A Módsorok bővítmény lehetővé teszi a dokumentumonkénti szerkesztésibeállítás-megadást. Módsor alatt egy olyan sornyi szöveg a dokumentum elején vagy végén, amely a gedit által értelmezhető beállításokat tartalmaz.

A módsor beállításai elsőbbséget élveznek a beállítások ablakban megadottakkal szemben.

A következő beállításokat lehet módsorokkal megadni:

- Tabulátorszélesség

- Behúzás szélessége

- Tabulátorok helyett szóközök használata

- Szöveg tördelése

- Jobb margó szélessége

A Módsorok bővítmény az Emacs, Kate és Vim által használt lehetőségek egy részét támogatja.

#### Emacs módsorok

A dokumentum első két sorában kerülnek felismerésre az Emacs módsorok.

A következő Emacs beállítások vannak támogatva: tab-width, indent-offset, indent-tabs-mode és autowrap. Továbbiakért lásd a GNU Emacs kézikönyvét (angolul).

#### Kate módsorok

A dokumentum első és utolsó 10 sorában kerülnek felismerésre a Kate módsorok.

A következő Kate beállítások vannak támogatva: tab-width, indent-width, space-indent, word-wrap és word-wrap-column. Továbbiakért lásd a Kate weboldalát (angolul).

#### Vim módsorok

A dokumentum első és utolsó 3 sorában kerülnek felismerésre a Vim módsorok.

A következő Vim beállítások vannak támogatva: et, expandtab, ts, tabstop, sw, shiftwidth, wrap, és textwidth. Továbbiakért lásd a Vim weboldalát (angolul).

### Python konzol bővítmény

A Python konzol bővítmény lehetővé teszi python programozási nyelven írt parancsok végrehajtását a geditből. A bővítmény engedélyezésekor megjelenik az alsó ablaktáblán egy új fül. Ez a kimenetet és a parancsbeíró mezőt jeleníti meg.

A konzolra beírt parancsok nem kerülnek végrehajtás előtt ellenőrzésre. A gedit kiakasztása is lehetséges, például egy végtelen ciklusba való belépéssel.

### Töredékek bővítmény

A Töredékek bővítmény lehetővé teszi gyakran használt szövegrészletek, úgynevezett töredékek tárolását, és gyors beszúrását a dokumentumba.

A töredékek a jelenlegi dokumentum nyelvi szintaxisához kötődnek. Például HTML dokumentum szerkesztésekor HTML-hez használható töredékekből lehet választani. Néhány töredék globális, mindenféle dokumentumból elérhető.

Számos beépített töredék érkezik a gedittel, amelyek módosíthatóak.

#### Töredékek beszúrása

Egy töredék beszúrásához írja be a tab aktiválóját majd nyomja meg a Tab billentyűt. A töredék tab aktiválója általában a töredék első néhány betűje, vagy valami más könnyen megjegyezhető.

A Ctrl Szóköz billentyűkombinációval megjelennek a beszúrható töredékek.

#### Töredékek hozzáadása

Egy új töredék létrehozásához tegye a következőt:

1. Válassza az Eszközök Töredékek kezelése menüpontot. Megjelenik a Töredékek kezelése ablak.

2. A töredékek listája nyelv szerinti csoportokra van bontva. Válassza ki a kívánt nyelvet, vagy egy ehhez a nyelvhez tartozó töredéket. Egy az összes nyelvre alkalmazható töredék felvételéhez válassza a Globális lehetőséget a lista tetejéről. A jelenleg megnyitott dokumentum szintaxisa lesz az alapértelmezetten kiválasztott lehetőség.

3. Kattintson az Új gombra. Egy új töredék jelenik meg a listában.

4. Adja meg a következő adatokat az új töredékről:

   Név

     Adjon nevet a töredéknek a listában lévő szövegmezőben. A töredék neve csak a céljára emlékeztet. A listán a töredék nevére kattintva lehet megváltoztatni azt.

   Töredék szövege

     Írja be a töredék szövegét a Töredék szerkesztése szövegdobozba. A speciális kódokról lásd .

     Vissza lehet váltani a dokumentumablakra is a Töredékkezelő bezárása nélkül, így lehet onnan szöveget másolni is.

   Tab aktiváló

     Adja meg a tab aktiválót a töredékhez. Ez a szöveg az, amit a Tab billentyű leütése előtt be kell írni a töredék beszúrásához.

     Ez egy csak betűkből álló szó vagy egy karakter lehet. A Tab aktiváló mező pirossá válik, ha érvénytelen tab aktiválót ad meg.

   Gyorsbillentyű

     A töredék beszúrására használt gyorsbillentyű.

#### Töredékek szerkesztése és törlése

Egy töredék szerkesztéséhez válassza ki azt a listából és tegye meg a kívánt változtatásokat a szövegében vagy az aktiválási módjának beállításaiban.

Egy töredék átnevezéséhez kattintson még egyszer a nevére a listán.

Egy ön által megváltoztatott beépített töredék visszaállításához az eredetire kattintson a Visszaállítás gombra.

Egy töredék eltávolításához kattintson a Törlés gombra. A beépített töredékek nem törölhetőek.

#### Helykitöltők a töredékekben

A tárolt szöveg beszúrásán túl lehetőség van személyre szabható töredékek használatára is. Meg lehet jelölni olyan helyeket a töredéken belül, ahol a beszúrás után könnyedén írható más szöveg (érték).

A következő helykitöltő kódokat lehet használni a töredék szövegében:

Tab helykitöltők

  A `$n` olyan tab helykitöltőt jelez, ahol `n` pozitív egész.

  A `${n:alapértelmezés}` olyan tab helykitöltőt jelez, amely rendelkezik alapértelmezett értékkel.

  A tab helykitöltő olyan helyet jelöl a szövegben, ahova további szöveg írható a töredék beszúrása után.

  A tab helykitöltő használatához szúrja be a töredéket a szokott módon. A kurzor az első helykitöltőhöz kerül. Írja be a kívánt szöveget, majd nyomja meg a Tab billentyűt a következő helykitöltőre való lépéshez. A helykitöltők sorszáma a kitöltés sorrendjét is meghatározza.

  A Shift Tab billentyűkombinációval visszafele léphet a helykitöltők között. Az utolsó tab helykitöltő kitöltése után a Tab billentyűt megnyomva a töredék végére vagy, ha létezik, a záró helykitöltőre kerül a kurzor.

Tükrözött helykitöltő

  Egy megismételt tab helykitöltő tükrözni fogja a korábban definiált helykitöltő változásait. Ez lehetővé teszi egy többször megjelenítendő szöveg egyszeri beírását.

Záró helykitöltő

  A `$0` egy záró helykitöltőt határoz meg. Ez lehetővé teszi a töredék beszúrását befejezvén a munka folytatását egy a töredék végétől eltérő kurzorpozíción.

Környezeti változók

  A környezeti változók – mint a `$PATH` és a `$HOME` – behelyettesítésre kerülnek a töredék szövegében. A következő gedit-specifikus változók érhetőek el:

  $GEDIT_SELECTED_TEXT

    Az aktuálisan kijelölt szöveg.

  $GEDIT_FILENAME

    A dokumentum teljes fájlneve, vagy egy üres karakterlánc, ha a dokumentum még nincs mentve.

  $GEDIT_BASENAME

    A dokumentum kiterjesztés és könyvtárútvonal nélküli fájlneve, vagy egy üres karakterlánc, ha a dokumentum még nincs mentve.

  $GEDIT_CURRENT_WORD

    Az a szó, melyen a kurzor pillanatnyilag áll. Ha a változó szerepel a töredék szövegében, ez a szó kerül lecserélésre a beszúrt töredékkel.

Parancsértelmezett helykitöltők

  A `$(parancs)` helyére a parancs parancs kimenete kerül.

  A `$(n:parancs)` forma lehetővé teszi a parancsnak referenciaszám adását, ahol n pozitív egész. `$n` formában hivatkozhat ennek a parancsnak a kimenetére egy másik parancs bemeneti paramétereként.

Python helykitöltők

  `$<parancs>` kicserélésre kerül a python által a parancs parancsra adott kimenetre.

  `<a:parancs>` egy másik python helykitöltőt tesz függőséggé, ahol a a sorrendet adja meg a töredékben. Ez lehetővé teszi más töredékekben használt python függvények használatát a töredékben. Több függőség megadásához vesszővel válassza el a számokat: `<a,b:parancs>`

  Egy változó bármelyik másik python töredékben való használatához deklarálja azt globálisként (`global`).

### Rendezés bővítmény

A Rendezés bővítmény a kijelölt sorokat betűrendbe teszi.

A rendezés művelet nem vonható vissza, ezért érdemes végrehajtása előtt menteni. A mentett verzióra való visszatéréshez válassza a Fájl Visszaállítás menüpontot.

A Rendezés bővítmény használatához tegye a következőket:

1. Jelölje ki a rendezendő sorokat a szövegben.

2. Válassza a Szerkesztés Rendezés menüpontot. Megjelenik a Rendezés ablak.

3. Válassza ki a kívánt beállításokat:

   - A fordított betűrendbe való rendezéshez válassza a Fordított sorrend lehetőséget.

   - A többször szereplő sorok törléséhez válassza a Duplikátumok eltávolítása lehetőséget.

   - A kis- és nagybetűk egyenrangúként kezeléséhez válassza a Kis- és nagybetű nem számít lehetőséget.

   - Ahhoz, hogy a rendezésnél a sorok első néhány karaktere ne kerüljön figyelembevételre, válassza ki az első figyelembe veendő karakter számát a Kezdőoszlop léptetőmezőben.

4. A rendezés végrehajtásához kattintson a Rendezés gombra.

### Helyesírás-ellenőrző bővítmény

A Helyesírás-ellenőrző bővítmény ellenőrzi a helyesírást a kiválasztott szövegben. Be lehet úgy is állítani a geditet, hogy automatikusan ellenőrizze a helyesírást. Kézzel is elindíthatja a helyesírás-ellenőrzést egy megadott nyelven. A nyelvi és automatikus-ellenőrzési beállítások dokumentumonként kerülnek alkalmazásra. A Helyesírás-ellenőrző bővítmény használatához tegye a következőket:

1. Válassza az Eszközök Nyelv megadása menüpontot, ami megjeleníti a Nyelv megadása ablakot. Válassza ki a kívánt nyelvet a felsorolásból. Kattintson az OK gombra, ami bezárja a Nyelv megadása ablakot.

2. A helyesírás automatikus ellenőrzéséhez válassza az Eszközök Helyesírás automatikus ellenőrzése menüpontot. A kikapcsolásához válassza újra az Eszközök Helyesírás automatikus ellenőrzése menüpontot. Amennyiben be van kapcsolva, az Helyesírás automatikus ellenőrzése menüpont mellett megjelenik egy pipa. A helyesírás automatikus ellenőrzése a gedit minden indításakor automatikusan ki van kapcsolva.

   A felismert helyesírási hibák más színnel, aláhúzva jelennek meg. Jobb egérgombbal a szóra kattintva válassza a Helyesírási javaslatok menüpontot a megjelenő menüből:

   - A hibás szó egy javaslatra cseréléséhez válassza ki azt a Helyesírási javaslatok menüből.

   - Ha a szó mégis helyes, fölveheti a személyes szótárába a Helyesírási javaslatok Hozzáadás menüpontot választva.

   - A hibajelzés megszüntetéséhez a hibásnak jelzett szó minden előfordulásánál válassza a Helyesírási javaslatok Mindet átugorja menüpontot. Így a szó nem kerül be a személyes szótárba, de gedit munkamenet végéig nem lesz hibásnak jelölve.

3. A helyesírás kézi ellenőrzéséhez válassza az Eszközök Helyesírás-ellenőrzés menüpontot.

   Ha az alkalmazás nem talál helyesírási hibát, egy Információ ablak jelenik meg jelezve, hogy nem talált helyesírási hibát. Kattintson az OK gombra az Információ ablak bezárásához.

   Ha az alkalmazás talált helyesírási hibát, a Helyesírás-ellenőrzés ablak jelenik meg:

   - A Hibásan írt szó az ablak felső részén jelenik meg.

   - Az Erre mezőben jelenik meg a kiválasztott javaslat. Ezt a Javaslatok felsorolásból való kiválasztással vagy a helyes szó Erre mezőbe való begépelésével változtathatja meg.

   - Az Erre mezőbe begépelt szó ellenőrzéséhez kattintson a Szó ellenőrzése gombra. Ha a szó helyes, a Javaslatok felsorolás helyére a `(helyes írásmód)` szöveg kerül. Ha a szó ismeretlen, az arra vonatkozó helyesírás-javítási javaslatok jelennek meg a Javaslatok felsorolásban.

   - A hibásnak jelölt szó jelen előfordulásának figyelmen kívül hagyásához kattintson a Kihagyás gombra. A szó összes előfordulásának figyelmen kívül hagyásához kattintson a Mindet kihagyja gombra. A szó csak a jelenlegi gedit munkamenetben kerül figyelmen kívül hagyásra.

   - A szó jelen előfordulásának az Erre mezőbe írt szóra való cseréjéhez kattintson a Módosítás gombra. A szóalak összes előfordulásának az Erre mezőbe írt szóra való cseréjéhez kattintson a Mindet módosítja gombra.

   - A hibásnak jelölt szó személyes szótárba való felvételéhez kattintson a Szó hozzáadása gombra.

   - A Helyesírás-ellenőrzés ablak bezárásához kattintson a Bezárás gombra.

### Elemlista bővítmény

Az Elemlista bővítmény lehetővé teszi a gyakori elemek egy oldalsávi ablaktábláról való beillesztését.

Az elemlista bővítmény használatához tegye a következőket:

1. Válassza a Nézet Oldalsó ablaktábla menüpontot.

2. Alapértelmezésben az oldalsó ablaktábla a megnyitott dokumentumok listáját jeleníti meg. Kattintson a + jelet ábrázoló fülre az oldaltábla alján.

3. Válassza ki a megfelelő elemkategóriát a legördülő listáról. Például HTML – elemek.

4. Görgesse a megjelenő felsorolást a kívánt elem megkereséséhez.

5. A jelenlegi fájlba az elem kurzorpozíciónál való beszúrásához kattintson duplán a felsorolásban lévő elemre. A következő módon is szúrhat be elemet:

   - Nyomja meg az Enter billentyűt az elem beillesztéséhez és a fókusz megjelenítőterületre való helyezéséhez.

   - Az elem beszúrásához és a fókusz elemlista bővítmény ablakán való tartásához használja a Shift Enter billentyűkombinációt.